VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

DĖL VALSTYBINĖS MAISTO IR VETERINARIJOS TARNYBOS DIREKTORIAUS 2011 M. SPALIO 24 D. ĮSAKYMO NR. B1-617 „DĖL ŽUVININKYSTĖS PRODUKTŲ KONTROLĖS“ PAKEITIMO

2024 m. vasario 6 d. Nr. B1-189

Vilnius

Vadovaudamasis Lietuvos Respublikos Vyriausybės 2023 m. liepos 26 d. nutarimu Nr. 599 „Dėl Lietuvos Respublikos Vyriausybės 2010 m. gruodžio 8 d. nutarimo Nr. 1743 „Dėl Valstybinės maisto ir veterinarijos tarnybos administracijos struktūros patvirtinimo“ pakeitimo“:

1. P a k e i č i u Valstybinės maisto ir veterinarijos tarnybos direktoriaus 2011 m. spalio 24 d. įsakymą Nr. B1-617 „Dėl žuvininkystės produktų kontrolės“ ir jį išdėstau nauja redakcija:

„VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

DĖL ŽUVININKYSTĖS PRODUKTŲ KONTROLĖS

Vadovaudamasis 2017 m. kovo 15 d. Europos Parlamento ir Tarybos reglamentu (ES) Nr. 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas), atsižvelgdamas į 2004 m. balandžio 29 d. Europos Parlamento ir Tarybos reglamento (EB) Nr. 852/2004 dėl maisto produktų higienos II priedo IX skyriaus 1 punkto reikalavimus, 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus, III priedo VIII skirsnio III skyriaus D dalies ir V skyriaus D dalies reikalavimus, vartotojų ir verslo interesus ir siekdamas užtikrinti vienodą žuvininkystės produktų kontrolės tvarką:

1. Nurodau:

1.1. žuvininkystės produktų perdirbimo įmonėms:

1.1.1. tikrinti žuvininkystės produktus dėl parazitų, vadovaujantis 2005 m. gruodžio 5 d. Komisijos reglamento (EB) Nr. 2074/2005, nustatančio įgyvendinimo priemones tam tikriems produktams pagal Reglamentą (EB) Nr. 853/2004 ir oficialios kontrolės organizavimui pagal Reglamentus (EB) Nr. 854/2004 ir (EB) Nr. 882/2004, nukrypstančio nuo Reglamento (EB) Nr. 852/2004 bei iš dalies keičiančio Reglamentus (EB) Nr. 853/2004 ir (EB) Nr. 854/2004, II priedo I skirsnyje nustatytomis taisyklėmis ir užtikrinti, kad tiekiami žmonių maistui žuvininkystės produktai nebūtų užkrėsti matomais parazitais ir atitiktų teisės aktų nustatytus reikalavimus,

1.1.2. naudoti žuvis, užkrėstas pilvo ertmės parazitais, žmonių maistui tik pašalinus iš jų matomus parazitus; pakartotinai neužšaldyti atšildytų žuvų, o jas perdirbti ar tiekti galutiniam vartotojui nurodant informaciją apie jų atšildymą;

1.2. Valstybinės maisto ir veterinarijos tarnybos Priežiūros departamento apygardų priežiūros skyriams:

1.2.1. kontroliuoti, kad, tiekiant rinkai žuvininkystės produktus, būtų laikomasi šio įsakymo 1.1 papunktyje nustatytų reikalavimų,

1.2.2. nustačius, kad rinkoje yra parazitais užkrėstų žuvų ar iš jų pagamintų gaminių, sustabdyti tokių produktų tiekimą rinkai ir įpareigoti platintoją arba gamintoją pašalinti juos iš rinkos, prireikus papildomai paimti pašalintų iš rinkos produktų mėginius ir juos ištirti ir priimti sprendimą dėl tolesnio produktų naudojimo ir tinkamumo žmonių maistui,

1.2.3. asmenims, tiekiantiems rinkai žuvis ar iš jų pagamintus gaminius, kurių raumenyse yra parazitų lot. Anisakis spp. lervų, netinkamai apdorotus ir užkrėstus gyvais parazitais, kurie gali būti pavojingi žmonių sveikatai, taikyti rinkos ribojimo priemones pagal Valstybinės maisto ir veterinarijos tarnybos direktoriaus 2013 m. liepos 19 d. įsakymą Nr. B1-487 „Dėl Produktų tiekimo rinkai ribojimo priemonių taikymo tvarkos aprašo patvirtinimo“.

2. Pavedu įsakymo vykdymo kontrolę Valstybinės maisto ir veterinarijos tarnybos Priežiūros departamentui.“

2. N u s t a t a u, kad šis įsakymas įsigalioja 2024 m. vasario 15 d.

Direktoriaus pavaduotojas,

pavaduojantis direktorių	Paulius Bušauskas